Σημαντική ανακοίνωση νομικού περιεχομένου

|

52009PC0183

Πρόταση Αποφασης του Συμβουλίου για την τροποποίηση της απόφασης 2007/250/ΕΚ του Συμβουλίου με την οποία επιτρέπεται στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 193 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας (το κείμενο στην αγγλική γλώσσα είναι το μόνο αυθεντικό)  /* COM/2009/0183 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.4.2009COM(2009) 183 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση της απόφασης 2007/250/ΕΚ του Συμβουλίου με την οποία επιτρέπεται στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 193 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας(το κείμενο στην αγγλική γλώσσα είναι το μόνο αυθεντικό)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασηςΣύμφωνα με το άρθρο 395 της οδηγίας 2006/112/ΕΚ, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας[1] (εφεξής: «οδηγία για τον ΦΠΑ»), το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να επιτρέπει σε κάθε κράτος μέλος να θεσπίζει ειδικά μέτρα παρέκκλισης από τις διατάξεις της εν λόγω οδηγίας, για λόγους απλούστευσης των διαδικασιών επιβολής του φόρου προστιθέμενης αξίας (ΦΠΑ) ή πρόληψης ορισμένων τύπων φοροδιαφυγής ή φοροαποφυγής.Με επιστολή που καταχωρήθηκε στη Γενική Γραμματεία της Επιτροπής στις 28 Ιουλίου 2008, το Ηνωμένο Βασίλειο ζήτησε άδεια παράτασης της ισχύος ενός μέτρου παρέκκλισης που είχε εγκριθεί με την απόφαση 2007/250/EΚ του Συμβουλίου της 16ης Απριλίου 2007[2].Σύμφωνα με το άρθρο 395 παράγραφος 2 της οδηγίας για τον ΦΠΑ, η Επιτροπή ενημέρωσε τα άλλα κράτη μέλη, με επιστολή της 17ης Μαρτίου 2009, σχετικά με το αίτημα του Ηνωμένου Βασιλείου. Με επιστολή της 20ής Μαρτίου 2009, η Επιτροπή κοινοποίησε στο Ηνωμένο Βασίλειο ότι διέθετε όλες τις απαραίτητες πληροφορίες για την εξέταση του αιτήματος, όπως εξηγείται κατωτέρω.Βάσει της απόφασης 2007/250/EΚ του Συμβουλίου, επετράπη στο Ηνωμένο Βασίλειο να εφαρμόσει, έως τις 30 Απριλίου 2009, μηχανισμό αντίστροφης επιβάρυνσης για ορισμένες παραδόσεις κινητών τηλεφώνων και διατάξεων ολοκληρωμένων κυκλωμάτων, εφόσον το φορολογητέο ποσό είναι ίσο ή μεγαλύτερο από 5 000 GBP. Στο πλαίσιο αυτό, o υποκείμενος στον φόρο στον οποίο παραδίδονται τα αγαθά καθίσταται υπόλογος για τον ΦΠΑ που βαρύνει τα σχετικά αγαθά. Αυτό έχει ως αποτέλεσμα ότι ο προμηθευτής των αγαθών δεν χρεώνει ΦΠΑ στον πελάτη του στο μέτρο που ο πελάτης θεωρείται υποκείμενος στον φόρο για τους σκοπούς του ΦΠΑ. Ένας τέτοιος πελάτης, εφόσον έχει δικαίωμα πλήρους έκπτωσης του φόρου, ταυτόχρονα δηλώνει και αφαιρεί τον ΦΠΑ που αντιστοιχεί στα αγαθά που προμηθεύτηκε. Αποτέλεσμα είναι να μην καταβάλλεται στην πράξη ΦΠΑ στο κράτος. Συνεπώς, είναι ο λιανοπωλητής, που πωλεί τα προϊόντα προς μη υποκείμενους στον φόρο πελάτες, ο οποίος στην ουσία καταβάλλει το πλήρες ποσό ΦΠΑ στο κράτος. Η κατάσταση αυτή παρεκκλίνει από το γενικό σύστημα τμηματικής πληρωμής του ΦΠΑ, βάσει του οποίου κάθε υποκείμενο στον φόρο πρόσωπο (με δικαίωμα έκπτωσης) στην αλυσίδα προμηθειών καταβάλλει μέρος του συνολικού ΦΠΑ στο κράτος, ίσο προς τη διαφορά μεταξύ του ποσού ΦΠΑ που έλαβε από τον πελάτη του και του ποσού ΦΠΑ που κατέβαλε στον προμηθευτή του.Το Ηνωμένο Βασίλειο είχε ζητήσει την παρέκκλιση αυτή προκειμένου να αντιμετωπίσει φορολογικές απάτες προμηθευτών οι οποίοι, υπό το κανονικό καθεστώς, χρεώνουν ΦΠΑ και μετά εξαφανίζονται χωρίς να καταβάλλουν τον ΦΠΑ που οφείλουν, παραδίδοντας ωστόσο στον πελάτη τους έγκυρο τιμολόγιο προς έκπτωση του ΦΠΑ. Η πρακτική αυτή εξελίχθηκε σε «ενδοκοινοτική απάτη αφανούς εμπόρου» (ΕΑΑΕ), που αποτελεί κατάχρηση του συστήματος ΦΠΑ και αφορά την απαλλαγή στο κράτος μέλος αποστολής αγαθών τα οποία παραδίδονται σε υποκείμενους στον φόρο πελάτες που βρίσκονται σε άλλο κράτος μέλος, και έλαβε διαστάσεις έως και αλυσιδωτής απάτης (τύπου «carousel» ή γαϊτανάκι), στην οποία τα αγαθά κυκλοφορούν επανειλημμένα μεταξύ κρατών μελών.Στο πλαίσιο αυτό και αφού αποδείχθηκε η ιστορική σοβαρότητα του προβλήματος στο Ηνωμένο Βασίλειο, χορηγήθηκε παρέκκλιση όσον αφορά την εφαρμογή διαδικασίας αντίστροφης επιβάρυνσης με όριο κατωφλίου 5 000 GBP και για περιορισμένο αριθμό προϊόντων που αποτελούν κατά κόρον αντικείμενο απάτης, σε μια προσπάθεια να εξαλειφθούν τα περιθώρια για απάτες τύπου αφανούς εμπόρου, μέσω της μη χρέωσης ΦΠΑ.Ωστόσο, η παρέκκλιση που αποσκοπούσε στην πρόληψη ορισμένων τύπων φοροδιαφυγής ή απάτης και οδηγούσε σε επιπρόσθετο φόρτο συμμόρφωσης, υπέκειτο σε διάφορες προϋποθέσεις και εχορηγείτο για σύντομο χρονικό διάστημα δεδομένου ότι σύμφωνα με την όγδοη αιτιολογική σκέψη της απόφασης 2007/250/EΚ του Συμβουλίου δεν μπορούσε να υπάρξει βεβαιότητα ως προς την επίτευξη των στόχων του μέτρου.Τέθηκε το ερώτημα αν το μέτρο μπορούσε να έχει ως αποτέλεσμα την μετατόπιση της απάτης σε άλλα προϊόντα ή στο λιανικό επίπεδο. Από την άποψη αυτή, η απόφαση του Συμβουλίου υποχρέωσε το Ηνωμένο Βασίλειο να θεσπίσει κατάλληλες υποχρεώσεις ελέγχου και αναφοράς ώστε να εξασφαλιστεί ότι οι απαιτούμενες πληροφορίες θα είναι διαθέσιμες και να ενημερώνει την Επιτροπή σχετικά με αυτά τα ειδικά μέτρα, καθώς και σχετικά με την παρακολούθηση και τη γενικότερη αξιολόγηση. Αμφιβολίες υπήρξαν επίσης όσον αφορά τη μετατόπιση της απάτης σε άλλα κράτη μέλη συνεπεία του μέτρου και, κατ’ επέκταση, όσον αφορά τη λειτουργία του συστήματος ΦΠΑ στην εσωτερική αγορά. Οι συνέπειες αυτές έπρεπε να αξιολογηθούν κατάλληλα.Στο πλαίσιο αυτό, το Ηνωμένο Βασίλειο είχε επίσης ως υποχρέωση να υποβάλει έκθεση στην Επιτροπή έως τις 31 Μαρτίου 2009 σχετικά με τη συνολική αξιολόγηση της λειτουργίας των υπόψη μέτρων και ιδιαίτερα όσον αφορά την αποτελεσματικότητα του μέτρου και οποιαδήποτε απόδειξη μετατόπισης της φοροδιαφυγής σε άλλα προϊόντα ή στο λιανικό επίπεδο.Ωστόσο, την εποχή που υπέβαλε αίτηση ανανέωσης της παρέκκλισης, το Ηνωμένο Βασίλειο δεν ήταν σε θέση να παράσχει τις αναγκαίες πληροφορίες και αιτιολόγηση και ιδίως δεν ήταν σε θέση να προσδιορίσει σε ποιο βαθμό η παρέκκλιση είχε ενδεχομένως οδηγήσει σε μείωση της απάτης τύπου αφανούς εμπόρου ή αλυσιδωτού τύπου για προϊόντα καλυπτόμενα από την παρέκκλιση. Πράγματι, μια σημαντική μείωση των απατών αυτών είχε ήδη παρατηρηθεί και πριν από την εισαγωγή της αντίστροφης επιβάρυνσης. Επίσης δεν έχει γίνει μέχρι στιγμής σημαντική αξιολόγηση της πιθανής μετατόπισης στον λιανικό τομέα ή σε άλλα κράτη μέλη, ενώ ταυτόχρονα αναγνωρίζεται ότι ως προθεσμία υποβολής της έκθεσης του Ηνωμένου Βασιλείου είχε τεθεί η 31η Μαρτίου 2009. Κατά την άποψη της Επιτροπής η έκθεση πρέπει να τεθεί στη διάθεση όλων των άλλων κρατών μελών.Το Ηνωμένο Βασίλειο υποστήριξε ότι απαιτείται περισσότερος χρόνος για μια καλύτερη αξιολόγηση της επιτυχίας του μέτρου στην καταπολέμηση της απάτης τύπου "αφανούς εμπόρου" και αλυσιδωτού τύπου πέρα από το θεωρητικό επίπεδο που έχει ήδη αναπτυχθεί στην ανακοίνωση της Επιτροπής σχετικά με τα δυνατά μέτρα μεταβολής του συστήματος ΦΠΑ με σκοπό την καταπολέμηση της απάτης[3]. Το Ηνωμένο Βασίλειο δεν πρότεινε κριτήρια αξιολόγησης που θα υποστήριζαν μια τέτοια δήλωση. Ωστόσο, πρέπει να σημειωθεί ότι στην αρχική πρόταση της προηγούμενης παρέκκλισης[4] η Επιτροπή πρότεινε ως καταληκτική ημερομηνία την 31η Δεκεμβρίου 2009, αλλά το Συμβούλιο, θεωρώντας επείγουσα την συντόμευση της περιόδου υποβολής αίτησης για την παρέκκλιση λόγω του ενδεχόμενου αρνητικού αντίκτυπου, συμφώνησε τελικά ομόφωνα να καθοριστεί ως καταληκτική ημερομηνία η 30ή Απριλίου 2009.Προκειμένου να δοθεί στο Ηνωμένο Βασίλειο μια τελευταία ευκαιρία να αιτιολογήσει καλύτερα το αίτημά του για παράταση της τρέχουσας παρέκκλισης, η Επιτροπή είχε την πρόθεση να επαναλάβει την αρχική της πρόταση και με τον τρόπο αυτόν να προτείνει παράταση της ισχύος του μέτρου έως τις 31 Δεκεμβρίου 2009. Ωστόσο, το Συμβούλιο ECOFIN της 10ης Μαρτίου 2009 κατέληξε σε πολιτική συμφωνία για την παράταση της τρέχουσας παρέκκλισης ακόμη και πέραν του τέλους του τρέχοντος έτους και τελικά συμφώνησε να παραταθεί η ισχύς του μέτρου κατά δύο έτη έως τις 30 Απριλίου 2011.Η παράταση αυτή δεν πρέπει να ληφθεί ως βάση για παράταση της ισχύος του μέτρου και πέραν του ορίου αυτού διότι, σε αντίθετη περίπτωση, με την πάροδο του χρόνου το μέτρο θα λάβει σχεδόν μόνιμο χαρακτήρα. Η Επιτροπή, πάντως, είναι διατεθειμένη να εξετάσει τη δυνατότητα να επιτραπεί η εφαρμογή ενός πιλοτικού προγράμματος παρόμοιας στοχοθέτησης έναντι του μηχανισμού αντίστροφης επιβάρυνσης σε οποιοδήποτε ενδιαφερόμενο κράτος μέλος, περιλαμβανομένου του Ηνωμένου Βασιλείου, βάσει νομοθετικής πρότασης για την τροποποίηση της οδηγίας ΦΠΑ από την άποψη αυτή. Με βάση την αβεβαιότητα που επικρατεί ως προς τα αποτελέσματα του μέτρου και την παρέκκλισή του από την τμηματική καταβολή του φόρου, που αποτελεί μια από τις βασικές αρχές του συστήματος ΦΠΑ, η δημιουργία ειδικής νομικής βάσης για ένα τέτοιο πιλοτικό πρόγραμμα φαίνεται να είναι η μόνη δυνατότητα προόδου για τον μεσοπρόθεσμο ορίζοντα και σε συμφωνία με τις αρχές που θεσπίζονται στην ανακοίνωση της Επιτροπής για τις δυνατότητες θέσπισης μέτρων αλλαγής του συστήματος ΦΠΑ με σκοπό την καταπολέμηση της απάτης[5]. Με προκαθορισμένα κριτήρια αξιολόγησης, ένα τέτοιο πιλοτικό πρόγραμμα θα μπορούσε να παραγάγει την μέχρι στιγμής απούσα αξιολόγηση της χρησιμότητας και της αναλογικότητας της εφαρμογής της αντίστροφης επιβάρυνσης κατά τομέα. Ωστόσο, υπό το πρίσμα των επερχόμενων εκλογών για το Ευρωπαϊκό Κοινοβούλιο, δεν θα ήταν δυνατόν να υιοθετηθεί μια τέτοια πρόταση από το Συμβούλιο πριν τα τέλη του 2009, πράγμα το οποίο θα άφηνε ένα νομικό κενό ως προς την εφαρμογή του μέτρου από το Ηνωμένο Βασίλειο. Οι πολύ εξαιρετικές αυτές αντικειμενικές περιστάσεις παρέχουν επιπρόσθετους λόγους υπέρ της παράτασης της προθεσμίας μέχρι τις 30 Απριλίου 2011 εκτός εάν η προαναφερθείσα πρόταση οδηγίας εκδοθεί νωρίτερα.2. Διαβούλευση με τα ενδιαφερόμενα μέρη και εκτίμηση των επιπτώσεωνΔεν υπήρξε ανάγκη προσφυγής σε εξωτερικούς εμπειρογνώμονες.Η παράταση ισχύος της απόφασης αριθ. 2007/250/EΚ του Συμβουλίου αποσκοπεί στην καταπολέμηση της απάτης και της φοροδιαφυγής σε σχέση με τον ΦΠΑ και είναι πιθανό να έχει θετικό αντίκτυπο στα έσοδα του Ηνωμένου Βασιλείου από τον ΦΠΑ. Όμως, κατά την προηγούμενη περίοδο εφαρμογής της παρέκκλισης το Ηνωμένο Βασίλειο δεν μπόρεσε να αποδείξει σαφώς ότι η παρέκκλιση είχε οδηγήσει στην εξάλειψη ή τη μείωση της απάτης. Η παράταση για ένα σύντομο χρονικό διάστημα αναμένεται να επιτρέψει την δέουσα αιτιολόγηση του αιτήματος παράτασης της ισχύος του μέτρου.3. Νομικά στοιχεία τησ πρότασησΗ απόφαση τροποποιεί την απόφαση 2007/250/EΚ του Συμβουλίου, που επιτρέπει στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 193 της οδηγίας ΦΠΑ όσον αφορά τη χρήση ενός μηχανισμού αντίστροφης επιβάρυνσης για εγχώριες παραδόσεις κινητών τηλεφώνων και διατάξεων ολοκληρωμένων κυκλωμάτων.Η παρούσα απόφαση βασίζεται στο άρθρο 395 της οδηγίας ΦΠΑ.Η παρούσα απόφαση αφορά άδεια χορηγούμενη σε κράτος μέλος κατόπιν αιτήσεώς του και δεν συνιστά υποχρέωση.Δεδομένου του αυστηρού χρονικού περιορισμού, το ειδικό μέτρο φαίνεται αναλογικό προς τον επιδιωκόμενο στόχο.Σύμφωνα με το άρθρο 395 της οδηγίας για τον ΦΠΑ, παρέκκλιση από τους κοινούς κανόνες σε θέματα ΦΠΑ επιτρέπεται μόνο με ομόφωνη απόφαση του Συμβουλίου έπειτα από πρόταση της Επιτροπής. Συνεπώς, η απόφαση του Συμβουλίου είναι το μόνο κατάλληλο μέσο, δεδομένου ότι μπορεί να απευθύνεται σε μεμονωμένο κράτος μέλος.4. Δημοσιονομικές επιπτώσειςΗ πρόταση δεν έχει αρνητικές επιπτώσεις στον κοινοτικό προϋπολογισμό.5. Πρόσθετες πληροφορίεςΗ πρόταση τροποποιεί τη ρήτρα λήξης ισχύος της απόφασης 2007/250/EΚ του Συμβουλίου.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση της απόφασης 2007/250/ΕΚ του Συμβουλίου με την οποία επιτρέπεται στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 193 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας(το κείμενο στην αγγλική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2006/112/EΚ του Συμβουλίου, της 28ης Νοεμβρίου 2006, για το κοινό σύστημα φόρου προστιθέμενης αξίας[6], και ιδίως το άρθρο 395 παράγραφος 1,την πρόταση της Επιτροπής[7],Εκτιμώντας τα ακόλουθα:(1) Με επιστολή που καταχωρήθηκε στη Γενική Γραμματεία της Επιτροπής στις 28 Ιουλίου 2008 το Ηνωμένο Βασίλειο ζήτησε την άδεια να συνεχίσει να εφαρμόζει ειδικό μέτρο παρέκκλισης από το άρθρο 193 της οδηγίας αριθ. 2006/112/EΚ του Συμβουλίου όσον αφορά το πρόσωπο που είναι υπόχρεο καταβολής του φόρου προστιθέμενης αξίας (ΦΠΑ) έναντι των φορολογικών αρχών, το οποίο είχε εγκριθεί με την απόφαση 2007/250/EΚ του Συμβουλίου της 16ης Απριλίου 2007[8].(2) Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή ενημέρωσε τα άλλα κράτη μέλη, με επιστολή της 17ης Μαρτίου 2009, σχετικά με το αίτημα του Ηνωμένου Βασιλείου. Με επιστολή της 20ής Μαρτίου 2009, η Επιτροπή γνωστοποίησε στο Ηνωμένο Βασίλειο ότι διέθετε όλες τις απαραίτητες πληροφορίες για την αξιολόγηση του αιτήματος.(3) Δυνάμει του άρθρου 193 της οδηγίας 2006/112/ΕΚ, ως υπόχρεος του φόρου προστιθέμενης αξίας (ΦΠΑ) θεωρείται ο υποκείμενος στον φόρο ο οποίος πραγματοποιεί την παράδοση των αγαθών. Ωστόσο, το τρέχον μέτρο παρέκκλισης επέτρεψε στο Ηνωμένο Βασίλειο να εφαρμόσει, υπό ορισμένους όρους, έναν μηχανισμό αντίστροφης επιβάρυνσης που συνεπαγόταν μετατόπιση της υποχρέωσης καταβολής του ΦΠΑ προς το υποκείμενο στον φόρο πρόσωπο στο οποίο παραδίδονται τα αγαθά για ορισμένες παραδόσεις κινητών τηλεφώνων και διατάξεων ολοκληρωμένων κυκλωμάτων, υπό τον όρο ότι το φορολογητέο ποσό της παράδοσης αγαθών ήταν ίσο ή μεγαλύτερο από 5 000 GBP.(4) Σκοπός του μέτρου παρέκκλισης ήταν η αντιμετώπιση ορισμένων επιθετικών μορφών φοροδιαφυγής και ιδίως εκείνων αλυσιδωτού τύπου στο πλαίσιο των οποίων αγαθά αποτελούσαν επανειλημμένα αντικείμενο παράδοσης χωρίς να καταβάλλεται ΦΠΑ, με έκδοση, όμως, έγκυρου τιμολογίου στους πελάτες με σκοπό την έκπτωση του ΦΠΑ. Η εφαρμογή της μεθόδου της αντίστροφης επιβάρυνσης, χωρίς πραγματική καταβολή του ΦΠΑ από τον πελάτη στον προμηθευτή, θα άρει τη δυνατότητα φοροδιαφυγής τέτοιας μορφής.(5) Δεδομένου ότι την εποχή που προτάθηκε η παρέκκλιση δεν μπορούσε να διαπιστωθεί αν θα επιτυγχάνονταν οι στόχοι και αν δεν θα υπήρχε αρνητικός αντίκτυπος, επιτράπηκε η εφαρμογή της παρέκκλισης μόνον για ένα σύντομο χρονικό διάστημα. Στο πλαίσιο αυτό, το Ηνωμένο Βασίλειο δεν έχει ακόμη αποδείξει ότι η τρέχουσα ρύθμιση όντως κατέστησε δυνατή την πρόληψη αυτών των μορφών φοροδιαφυγής. Το Ηνωμένο Βασίλειο, μάλιστα, αντιμετωπίζει πρόβλημα με την υποχρέωση αξιολόγησης της συνολικής λειτουργίας του μέτρου, ιδίως όσον αφορά την πιθανή μετατόπιση της φοροδιαφυγής σε άλλα προϊόντα ή στο λιανικό επίπεδο και τον αντίκτυπο που αυτό θα είχε στη λειτουργία της εσωτερικής αγοράς.(6) Η Επιτροπή αντιλαμβάνεται ότι το Ηνωμένο Βασίλειο δεν είναι ακόμη σε θέση να παράσχει τις απαιτούμενες πληροφορίες και ότι απαιτείται περισσότερος χρόνος για να αιτιολογηθεί το αίτημα που έχει υποβάλει για παράταση της ισχύος της αρχικής παρέκκλισης για μεγαλύτερο χρονικό διάστημα.(7) Στην αρχική της πρόταση για την απόφαση αριθ. 2007/250/EΚ[9] του Συμβουλίου, η Επιτροπή είχε προτείνει ως ημερομηνία λήξης τις 31 Δεκεμβρίου 2009, που τροποποιήθηκε από το Συμβούλιο σε 30 Απριλίου 2009 και συνεπώς θα θεωρούσε αποδεκτό να παραταθεί η ισχύς του μέτρου μέχρι την ημερομηνία εκείνη. Ωστόσο, το Συμβούλιο ECOFIN της 10ης Μαρτίου 2009 συμφώνησε ότι η παρέκκλιση του Ηνωμένου Βασιλείου πρέπει να παραταθεί κατά δύο έτη.(8) Λαμβάνοντας υπόψη τη διαφαινόμενη σοβαρότητα της απάτης ΦΠΑ στο Ηνωμένο Βασίλειο, όπως προκύπτει από τις πληροφορίες που υπέβαλε το Ηνωμένο Βασίλειο με την αρχική του αίτηση, το μέτρο παραμένει αναλογικό καθώς η παράταση ισχύος περιορίζεται σε ένα εύλογο χρονικό διάστημα και δεν συνιστά ούτε τη βάση για ένα συνολικό μέτρο εφαρμογής ενός γενικευμένου συστήματος αντίστροφης επιβάρυνσης ούτε την αρχή για μια μονιμότερη εφαρμογή της εν λόγω παρέκκλισης.(9) Κατ’ εφαρμογή της ανακοίνωσης της Επιτροπής σχετικά με μέτρα που είναι δυνατό να ληφθούν για την αλλαγή του συστήματος ΦΠΑ με σκοπό την καταπολέμηση της απάτης[10] και δεδομένου ότι τέτοια μέτρα μπορούν στην πράξη να περιλαμβάνουν ένα παρόμοιο μέτρο με τη μορφή πρότασης της Επιτροπής για την τροποποίηση της οδηγίας 2006/112/ΕΚ με σκοπό τη θέσπιση πιλοτικού σχεδίου ανοικτού σε όλα τα κράτη μέλη, η ισχύς της παρούσας απόφασης πρέπει να λήξει σε περίπτωση που το εν λόγω μέτρο τεθεί σε ισχύ πριν από την προβλεπόμενη για την υπόψη παρέκκλιση καταληκτική ημερομηνία.(10) Η παρέκκλιση δεν έχει αρνητικές επιπτώσεις στους ιδίους πόρους της Κοινότητας που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το άρθρο 4 της απόφασης 2007/250/ΕΚ του Συμβουλίου αντικαθίσταται από το ακόλουθο κείμενο:Η ισχύς της παρούσας απόφασης λήγει στις 30 Απριλίου 2011 ή την ημερομηνία κατά την οποία τίθεται σε ισχύ τροποποίηση της οδηγίας 2006/112/EΚ, με την οποία προβλέπεται ένα τέτοιο μέτρο υπό μορφή πιλοτικού σχεδίου.Άρθρο 2Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1[2] ΕΕ L 109 της 26.04.2007, σ. 42[3] COM (2008) 109 τελικό της 22.2.2008[4] COM (2006) 555 τελικό της 28.9.2006[5] COM (2008) 109 τελικό της 22.2.2008[6] ΕΕ L 347 της 11.12.2006, σ. 1[7] ΕΕ C της , σ.[8] ΕΕ L 109 της 26.04.2007, σ. 42[9] COM (2006) 555 τελικό της 28.09.2006[10] COM (2008) 109 τελικό της 22.2.2008


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.1.2016
            COM(2016) 17 final
            2016/0006(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη σύναψη της συμφωνίας μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Το 2009 η Νέα Ζηλανδία δήλωσε ότι ενδιαφέρεται να συνάψει νομικά δεσμευτική σχέση με την Ευρωπαϊκή Ένωση και η κυβέρνησή της απηύθυνε αίτημα στην Ευρωπαϊκή Επιτροπή για ανάπτυξη της τελωνειακής συνεργασίας με την ΕΕ, εστιάζοντας στην ασφάλεια της αλυσίδας εφοδιασμού και τη διευκόλυνση του εμπορίου.

               Στις 22 Ιουλίου 2013 το Συμβούλιο εξουσιοδότησε την Επιτροπή να διαπραγματευτεί συμφωνία για τη συνεργασία και την αμοιβαία διοικητική συνδρομή σε τελωνειακά θέματα (εφεξής η «συμφωνία») με τη Νέα Ζηλανδία. Οι διαπραγματεύσεις που άρχισαν τον Σεπτέμβριο του 2013 στις Βρυξέλλες διεξήχθησαν ομαλά και με αποδοτικό από πλευράς πόρων τρόπο, καθώς και σε σχετικά σύντομο χρονικό διάστημα, και ολοκληρώθηκαν τον Ιούνιο του 2015. Οι δύο πλευρές μονογράφησαν τη συμφωνία στις 23 Σεπτεμβρίου 2015 στις Βρυξέλλες. Η συμφωνία υπογράφηκε στις XXX στις Βρυξέλλες. Το Ευρωπαϊκό Κοινοβούλιο, του οποίου ζητήθηκε η γνώμη, ενέκρινε τη σύναψη της συμφωνίας.

               Η συμφωνία με τη Νέα Ζηλανδία θα δημιουργήσει μια νομική βάση που θα επιτρέπει την άμεση και διαρθρωμένη συνεργασία, συμπεριλαμβανομένης της αμοιβαίας διοικητικής συνδρομής κατά της απάτης, σε τελωνειακά θέματα, με έναν εμπορικό εταίρο που ασκεί επιρροή στη διεθνή τελωνειακή σκηνή (δηλαδή στον Παγκόσμιο Οργανισμό Τελωνείων) και στην περιοχή του Ειρηνικού.

               Ο γενικός στόχος της συμφωνίας είναι να αναπτυχθεί και να ενταθεί η συνεργασία και η αμοιβαία διοικητική συνδρομή σε τελωνειακά θέματα με τη Νέα Ζηλανδία· ειδικότερα, να δημιουργηθεί η νομική βάση για ένα πλαίσιο συνεργασίας που θα αποβλέπει στη διασφάλιση της αλυσίδας εφοδιασμού και στη διευκόλυνση του νόμιμου εμπορίου, καθώς και στη δυνατότητα ανταλλαγής πληροφοριών προκειμένου να διασφαλιστεί η ορθή εφαρμογή της τελωνειακής νομοθεσίας και η πρόληψη, η διερεύνηση και η καταπολέμηση των παραβιάσεων της τελωνειακής νομοθεσίας.

               Η συμφωνία παρέχει τη βάση για την περαιτέρω ανάπτυξη της τελωνειακής συνεργασίας στο μέλλον, εφόσον συντρέχουν λόγοι, για παράδειγμα μέσω της καθιέρωσης της αμοιβαίας αναγνώρισης των αντίστοιχων προγραμμάτων εμπορικής εταιρικής σχέσης (εγκεκριμένοι οικονομικοί φορείς στην ΕΕ).

               Η ΕΕ έχει ήδη συνάψει παρόμοιες συμφωνίες τελωνειακής συνεργασίας με τις ΗΠΑ, την Κίνα, την Ιαπωνία, την Κορέα, την Ινδία, τον Καναδά και το Χονγκ Κονγκ.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               Το Συμβούλιο καλείται να εκδώσει απόφαση για τη σύναψη του σχεδίου συμφωνίας βάσει του άρθρου 207, σε συνδυασμό με το άρθρο 218 παράγραφος 6 στοιχείο α) της Συνθήκης για τη λειτουργία της Ευρωπαϊκής Ένωσης.

               Η πρόταση εμπίπτει στο πεδίο της κοινής εμπορικής πολιτικής, η οποία αποτελεί αποκλειστική αρμοδιότητα της Ένωσης.

               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

               Ζητήθηκε η γνώμη των κρατών μελών στο πλαίσιο της ομάδας εργασίας του Συμβουλίου για την τελωνειακή ένωση.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η πρόταση δεν έχει δημοσιονομικές επιπτώσεις στον προϋπολογισμό της Ένωσης.

               5.ΛΟΙΠΑ ΣΤΟΙΧΕΙΑ

                  Θα συγκροτηθεί μεικτή επιτροπή τελωνειακής συνεργασίας αποτελούμενη από εκπροσώπους των τελωνειακών και άλλων αρμόδιων αρχών και των δύο μερών. Εγγυάται την ομαλή λειτουργία και εφαρμογή της συμφωνίας και εξετάζει όλα τα θέματα που ανακύπτουν κατά την εφαρμογή της.

               2016/0006 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη σύναψη της συμφωνίας μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 6 στοιχείο α),

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη την έγκριση του Ευρωπαϊκού Κοινοβουλίου
                  1
               ,

               Εκτιμώντας τα ακόλουθα:

               (1)Σύμφωνα με την απόφαση ΧΧΧ του Συμβουλίου, της (ημερομηνία), η συμφωνία μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα υπογράφηκε στις XXX, με την επιφύλαξη της σύναψής της σε μεταγενέστερη ημερομηνία.

               (2)Η Ευρωπαϊκή Ένωση και η Νέα Ζηλανδία θα πρέπει να δημιουργήσουν τη νομική βάση για ένα πλαίσιο συνεργασίας που θα αποβλέπει στη διασφάλιση της αλυσίδας εφοδιασμού και στη διευκόλυνση του νόμιμου εμπορίου, καθώς και στη δυνατότητα ανταλλαγής πληροφοριών προκειμένου να διασφαλιστεί η ομαλή εφαρμογή της τελωνειακής νομοθεσίας και η πρόληψη, η διερεύνηση και η καταπολέμηση των παραβιάσεων της τελωνειακής νομοθεσίας.

               (3)Η συμφωνία θα πρέπει να εγκριθεί εξ ονόματος της Ευρωπαϊκής Ένωσης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται, εξ ονόματος της Ένωσης, η συμφωνία μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα.

               Το κείμενο της συμφωνίας επισυνάπτεται στην παρούσα απόφαση.

               Άρθρο 2

               Ο Πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ευρωπαϊκής Ένωσης, στην κοινοποίηση που προβλέπεται στο άρθρο 21 παράγραφος 1 της συμφωνίας, προκειμένου να εκφραστεί η συναίνεση της Ευρωπαϊκής Ένωσης να δεσμευθεί από τη συμφωνία.

               Άρθρο 3

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ C  της , σ. .

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.1.2016
            COM(2016) 17 final
            ΠΑΡΑΡΤΗΜΑ
            Συμφωνία μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα
            στην
            πρόταση
            ΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη σύναψη της συμφωνίας μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα

               ΠΑΡΑΡΤΗΜΑ

               Συμφωνία μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα

               στην

               πρόταση

               ΑΠΟΦΑΣΗΣ ΤΟΥ ΣΥΜΒΟΥΛΙΟΥ

                  σχετικά με τη σύναψη της συμφωνίας μεταξύ της Ευρωπαϊκής Ένωσης και της Νέας Ζηλανδίας για τη συνεργασία και την αμοιβαία διοικητική συνδρομή σε τελωνειακά θέματα

               Η ΕΥΡΩΠΑΪΚΗ ΕΝΩΣΗ (εφεξής η «Ένωση») και η ΝΕΑ ΖΗΛΑΝΔΙΑ, (εφεξής τα «συμβαλλόμενα μέρη»),

               ΕΚΤΙΜΩΝΤΑΣ τη σημασία των εμπορικών δεσμών μεταξύ της Νέας Ζηλανδίας και της Ένωσης και επιθυμώντας να συμβάλουν, προς όφελος και των δύο συμβαλλομένων μερών, στην αρμονική ανάπτυξη των δεσμών αυτών·

               ΑΝΑΓΝΩΡΙΖΟΝΤΑΣ ότι, για να επιτευχθεί ο στόχος αυτός, είναι σκόπιμο να αναληφθεί δέσμευση για ανάπτυξη της τελωνειακής συνεργασίας·

               ΛΑΜΒΑΝΟΝΤΑΣ υπόψη την ανάπτυξη της τελωνειακής συνεργασίας στον τομέα των τελωνειακών διαδικασιών μεταξύ των συμβαλλομένων μερών·

               ΕΚΤΙΜΩΝΤΑΣ ότι οι ενέργειες που παραβιάζουν την τελωνειακή νομοθεσία βλάπτουν τα οικονομικά, φορολογικά και εμπορικά συμφέροντα και των δύο συμβαλλομένων μερών και αναγνωρίζοντας τη σημασία που έχει η εξασφάλιση του ακριβούς υπολογισμού των δασμών και των λοιπών επιβαρύνσεων·

               ΠΕΠΕΙΣΜΕΝΕΣ ότι η δράση για την αντιμετώπιση τέτοιων ενεργειών μπορεί να καταστεί αποτελεσματικότερη μέσω της συνεργασίας μεταξύ τελωνειακών αρχών·

               ΑΝΑΓΝΩΡΙΖΟΝΤΑΣ τον σημαντικό ρόλο των τελωνειακών αρχών και τη σημασία των τελωνειακών διαδικασιών για την προώθηση της διευκόλυνσης του εμπορίου και της προστασίας των πολιτών·

               ΑΠΟΣΚΟΠΩΝΤΑΣ στην παροχή ενός πλαισίου για την ενίσχυση της συνεργασίας με στόχο την περαιτέρω απλοποίηση και εναρμόνιση των τελωνειακών διαδικασιών και την προώθηση της κοινής δράσης στο πλαίσιο συναφών διεθνών πρωτοβουλιών που συμπεριλαμβάνουν τη διευκόλυνση του εμπορίου και την ενίσχυση της ασφάλειας της αλυσίδας εφοδιασμού·

               ΑΝΑΓΝΩΡΙΖΟΝΤΑΣ τη σημασία της συμφωνίας για τη διευκόλυνση του εμπορίου, που αποτέλεσε το αντικείμενο διαπραγματεύσεων υπό την αιγίδα του ΠΟΕ, και υπογραμμίζοντας τη σημασία της έγκρισης και της αποτελεσματικής εφαρμογής της·

               ΛΑΜΒΑΝΟΝΤΑΣ ως βάση τα θεμελιώδη στοιχεία του Πλαισίου Προτύπων για την Ασφάλεια και τη Διευκόλυνση του Παγκόσμιου Εμπορίου (εφεξής το «πλαίσιο SAFE») του Παγκόσμιου Οργανισμού Τελωνείων (εφεξής ο «ΠΟΤ»)·

               ΕΧΟΝΤΑΣ ΥΠΟΨΗ το υψηλό επίπεδο δέσμευσης και των δύο συμβαλλομένων μερών για την ανάληψη τελωνειακών ενεργειών και την ανάπτυξη τελωνειακής συνεργασίας με στόχο την καταπολέμηση των παραβιάσεων των δικαιωμάτων διανοητικής ιδιοκτησίας·

               ΕΧΟΝΤΑΣ ΥΠΟΨΗ τις υποχρεώσεις που έχουν επιβληθεί στο πλαίσιο διεθνών συμβάσεων τις οποίες έχουν ήδη αποδεχθεί ή εφαρμόζουν τα συμβαλλόμενα μέρη, καθώς και τις σχετικές με τα τελωνεία δραστηριότητες που έχει αναλάβει ο Παγκόσμιος Οργανισμός Εμπορίου (εφεξής «ΠΟΕ»)· και

               ΕΧΟΝΤΑΣ ΥΠΟΨΗ τις σχετικές πράξεις του ΠΟΤ, και ιδίως τη σύσταση της 5ης Δεκεμβρίου 1953 για την αμοιβαία διοικητική συνδρομή,

               ΣΥΜΦΩΝΗΣΑΝ ΤΑ ΑΚΟΛΟΥΘΑ:

               ΤΙΤΛΟΣ I

               ΓΕΝΙΚΕΣ ΔΙΑΤΑΞΕΙΣ

               Άρθρο 1

               Ορισμοί

               1. Για τους σκοπούς της παρούσας συμφωνίας:

               α)«τελωνειακή νομοθεσία»: όλες οι νομοθετικές και κανονιστικές διατάξεις της Ένωσης ή της Νέας Ζηλανδίας, οι οποίες διέπουν την εισαγωγή, την εξαγωγή και τη διαμετακόμιση των εμπορευμάτων, καθώς και την υπαγωγή αυτών σε οποιοδήποτε άλλο τελωνειακό καθεστώς ή διαδικασία, συμπεριλαμβανομένων των μέτρων απαγόρευσης, περιορισμού και ελέγχου, και τις οποίες διαχειρίζονται, εφαρμόζουν ή επιβάλλουν οι τελωνειακές αρχές των συμβαλλομένων μερών στα αντίστοιχα εδάφη τους·

               β)«νομοθετικές και κανονιστικές διατάξεις του συμβαλλόμενου μέρους», «νομοθετικές και κανονιστικές διατάξεις αυτού του συμβαλλόμενου μέρους» και «νομοθετικές και κανονιστικές διατάξεις κάθε συμβαλλόμενου μέρους»: οι νομοθετικές και κανονιστικές ρυθμίσεις που εφαρμόζονται στην Ένωση υπό τις συνθήκες αυτές, ή οι νόμοι και οι κανονισμοί που εφαρμόζονται στη Νέα Ζηλανδία, ανάλογα με την περίπτωση·

               γ)«τελωνειακή αρχή»: στην Ένωση, οι αρμόδιες για τα τελωνειακά θέματα υπηρεσίες της Επιτροπής της Ευρωπαϊκής Ένωσης (εφεξής η «Επιτροπή») και οι τελωνειακές αρχές των κρατών μελών της Ένωσης και, στη Νέα Ζηλανδία, η τελωνειακή υπηρεσία της Νέας Ζηλανδίας·

               δ)«αιτούσα αρχή»: αρμόδια διοικητική αρχή, η οποία ορίζεται από συμβαλλόμενο μέρος για τον σκοπό αυτό και η οποία υποβάλλει αίτηση συνδρομής βάσει της παρούσας συμφωνίας·

               ε)«αρχή στην οποία υποβάλλεται η αίτηση»: αρμόδια διοικητική αρχή, η οποία ορίζεται από συμβαλλόμενο μέρος για τον σκοπό αυτό και στην οποία υποβάλλεται αίτηση συνδρομής βάσει της παρούσας συμφωνίας·

               στ)«πρόσωπο»: κάθε φυσικό πρόσωπο, κάθε νομικό πρόσωπο ή κάθε άλλη οντότητα χωρίς νομική προσωπικότητα, που έχει συσταθεί ή οργανωθεί βάσει των νομοθετικών και κανονιστικών διατάξεων κάθε συμβαλλόμενου μέρους και που πραγματοποιεί εισαγωγές, εξαγωγές ή διαμετακόμιση εμπορευμάτων·

               ζ)«πληροφορία»: δεδομένα, συμπεριλαμβανομένων των δεδομένων προσωπικού χαρακτήρα, έγγραφα, εκθέσεις και άλλες κοινοποιήσεις σε οποιαδήποτε μορφή, καθώς και τα ηλεκτρονικά αντίγραφά τους·

               η)«δεδομένα προσωπικού χαρακτήρα»: κάθε πληροφορία που αφορά ένα φυσικό πρόσωπο του οποίου η ταυτότητα είναι γνωστή ή του οποίου η ταυτότητα μπορεί να εξακριβωθεί· και

               θ)«πράξη που διενεργείται κατά παράβαση της τελωνειακής νομοθεσίας»: κάθε παραβίαση ή απόπειρα παραβίασης της τελωνειακής νομοθεσίας.

               Άρθρο 2

               Εδαφική εφαρμογή

               1. Η παρούσα συμφωνία εφαρμόζεται, αφενός, στο τελωνειακό έδαφος της Ένωσης (όπως περιγράφεται στο άρθρο 3 του κανονισμού 2913/92 περί θεσπίσεως κοινοτικού τελωνειακού κώδικα) και, αφετέρου, στο έδαφος της Νέας Ζηλανδίας (εξαιρουμένου του Τοκελάου) στο οποίο ισχύει η τελωνειακή της νομοθεσία.

               Άρθρο 3

               Εφαρμογή

               1. Η παρούσα συμφωνία εφαρμόζεται σύμφωνα με τις νομοθετικές και κανονιστικές διατάξεις κάθε συμβαλλόμενου μέρους, μεταξύ άλλων και στον τομέα της προστασίας δεδομένων, καθώς και στο πλαίσιο των διαθέσιμων πόρων των αντίστοιχων τελωνειακών αρχών τους.

               2. Οι τελωνειακές αρχές της Ένωσης και της Νέας Ζηλανδίας αποφασίζουν σχετικά με όλα τα πρακτικά μέτρα και τις ρυθμίσεις που απαιτούνται για την εφαρμογή της παρούσας συμφωνίας.

               Άρθρο 4

               Σχέση με άλλες διεθνείς συμφωνίες

               1. Οι διατάξεις της παρούσας συμφωνίας δεν επηρεάζουν τα δικαιώματα και τις υποχρεώσεις που απορρέουν για κάθε συμβαλλόμενο μέρος από οποιεσδήποτε άλλες διεθνείς συμφωνίες των οποίων είναι μέρος οποιοδήποτε συμβαλλόμενο μέρος.

               2. Παρά τις διατάξεις της παραγράφου 1, οι διατάξεις της παρούσας συμφωνίας υπερισχύουν των διατάξεων κάθε διμερούς συμφωνίας για την τελωνειακή συνεργασία και την αμοιβαία διοικητική συνδρομή που έχει συναφθεί ή δύναται να συναφθεί μεταξύ επιμέρους κρατών μελών της Ένωσης και της Νέας Ζηλανδίας, εφόσον οι διατάξεις των εν λόγω διμερών συμφωνιών δεν συμβιβάζονται με τις διατάξεις της παρούσας συμφωνίας.

               3. Οι διατάξεις της παρούσας συμφωνίας δεν επηρεάζουν τις ενωσιακές διατάξεις που διέπουν τη γνωστοποίηση, μεταξύ των αρμόδιων υπηρεσιών της Επιτροπής και των τελωνειακών αρχών των κρατών μελών της Ένωσης, κάθε πληροφορίας που λαμβάνεται στο πλαίσιο της παρούσας συμφωνίας και η οποία θα ήταν δυνατόν να ενδιαφέρει την Ένωση.

               ΤΙΤΛΟΣ II

               ΤΕΛΩΝΕΙΑΚΗ ΣΥΝΕΡΓΑΣΙΑ

               Άρθρο 5

               Πεδίο εφαρμογής της συνεργασίας

               1. Η συνεργασία στο πλαίσιο της παρούσας συμφωνίας καλύπτει όλους τους τομείς που αφορούν την εφαρμογή της τελωνειακής νομοθεσίας.

               2. Με σκοπό τη διευκόλυνση του νόμιμου εμπορίου και της κυκλοφορίας των εμπορευμάτων, την ενίσχυση της συμμόρφωσης των εμπορευόμενων, την προστασία των πολιτών και την επιβολή των δικαιωμάτων διανοητικής ιδιοκτησίας, οι τελωνειακές αρχές της Ένωσης και της Νέας Ζηλανδίας συνεργάζονται ώστε:

               α)να προστατεύουν το νόμιμο εμπόριο μέσω της αποτελεσματικής επιβολής των νομοθετικών απαιτήσεων και της συμμόρφωσης προς αυτές·

               β)να διασφαλίζουν την αλυσίδα εφοδιασμού για τη διευκόλυνση της ασφαλούς κυκλοφορίας των εμπορευμάτων μεταξύ της Ένωσης και της Νέας Ζηλανδίας·

               γ)να μεγιστοποιούν τη συμβολή τους στις εργασίες του ΠΟΤ, του ΠΟΕ και άλλων συναφών διεθνών οργανισμών, με στόχο τη βελτίωση των τελωνειακών τεχνικών και την επίλυση προβλημάτων σχετικά με τις τελωνειακές διαδικασίες, την επιβολή των τελωνειακών διατάξεων και τη διευκόλυνση του εμπορίου· την εξάλειψη των περιττών επιβαρύνσεων των οικονομικών φορέων· την παροχή διευκολύνσεων στους φορείς με υψηλό επίπεδο συμμόρφωσης· και την παροχή διασφαλίσεων έναντι της απάτης και των παράνομων ή επιβλαβών δραστηριοτήτων·

               δ)να εφαρμόζουν τα διεθνή μέσα και πρότυπα που ισχύουν στον τομέα των τελωνείων και του εμπορίου, τα οποία έχουν αποδεχθεί τα αντίστοιχα συμβαλλόμενα μέρη, συμπεριλαμβανομένων των ουσιωδών στοιχείων της  διεθνούς σύμβασης για την απλούστευση και την εναρμόνιση των τελωνειακών  διαδικασιών (όπως αναθεωρήθηκε) και της διεθνούς σύμβασης για το  εναρμονισμένο σύστημα περιγραφής και κωδικοποίησης των εμπορευμάτων·

               ε)να εφαρμόζουν τη συμφωνία του ΠΟΕ για τη διευκόλυνση του εμπορίου μόλις αυτή τεθεί σε ισχύ·

               στ)να συνεργάζονται στην έρευνα, την ανάπτυξη, τη δοκιμή και την αξιολόγηση νέων τελωνειακών διαδικασιών, καθώς στην κατάρτιση και την ανταλλαγή προσωπικού και στην παροχή συνδρομής·

               ζ)να ανταλλάσσουν πληροφορίες σχετικά με την τελωνειακή νομοθεσία, την εφαρμογή της, καθώς και τις τελωνειακές διαδικασίες· ιδίως στους τομείς της απλούστευσης και του εκσυγχρονισμού των τελωνειακών διαδικασιών· και

               η)να αναλαμβάνουν κοινές πρωτοβουλίες σχετικές με τις διαδικασίες εισαγωγής, εξαγωγής και άλλες τελωνειακές διαδικασίες, καθώς και για την εξασφάλιση της αποτελεσματικής εξυπηρέτησης της επιχειρηματικής κοινότητας.

               Άρθρο 6

               Ασφάλεια της αλυσίδας εφοδιασμού και διαχείριση κινδύνου

               1. Τα συμβαλλόμενα μέρη εργάζονται από κοινού επί των τελωνειακών πτυχών της διασφάλισης και της διευκόλυνσης της αλυσίδας εφοδιασμού του διεθνούς εμπορίου σύμφωνα με το πλαίσιο SAFE. Η συνεργασία των συμβαλλομένων μερών συνίσταται:

               α)
                     στην ενίσχυση των τελωνειακών πτυχών της ασφάλειας της εφοδιαστικής αλυσίδας του διεθνούς εμπορίου, διευκολύνοντας ταυτόχρονα το νόμιμο εμπόριο·

               β)
                     στον καθορισμό ελάχιστων προτύπων, στο μέτρο του δυνατού, για τις τεχνικές διαχείρισης κινδύνου και τις σχετικές απαιτήσεις και προγράμματα·

               γ)
                     στην καθιέρωση, όπου απαιτείται, της αμοιβαίας αναγνώρισης των τεχνικών διαχείρισης κινδύνου, των προτύπων κινδύνου, των ελέγχων ασφάλειας, της ασφάλειας της αλυσίδας εφοδιασμού και των προγραμμάτων εμπορικής εταιρικής σχέσης, συμπεριλαμβανομένων των ισοδυνάμων μέτρων διευκόλυνσης του εμπορίου·

               δ)
                     στην ανταλλαγή πληροφοριών για την ασφάλεια της αλυσίδας εφοδιασμού και τη διαχείριση κινδύνου·

               ε)
                     στη δημιουργία σημείων επαφής για την ανταλλαγή πληροφοριών για την ασφάλεια της αλυσίδας εφοδιασμού και τη διαχείριση κινδύνου·

               στ)
                     στην καθιέρωση, εφόσον κρίνεται αναγκαίο, διεπαφής για την ανταλλαγή δεδομένων, συμπεριλαμβανομένων των δεδομένων πριν από την άφιξη ή την αναχώρηση·

               ζ)
                     στη συνεργασία σε πολυμερή φόρα, όπου τα ζητήματα που σχετίζονται με την ασφάλεια της αλυσίδας εφοδιασμού και τη διαχείριση κινδύνου μπορούν να τίθενται και να συζητούνται καταλλήλως.

               ΤΙΤΛΟΣ ΙΙΙ

               ΑΜΟΙΒΑΙΑ ΔΙΟΙΚΗΤΙΚΗ ΣΥΝΔΡΟΜΗ

               Άρθρο 7

               Πεδίο της συνδρομής

               1. Οι τελωνειακές αρχές της Ένωσης και της Νέας Ζηλανδίας παρέχουν αμοιβαία συνδρομή για την πρόληψη, τον εντοπισμό, την έρευνα και την καταστολή παραβάσεων της τελωνειακής νομοθεσίας.

               2. Η συνδρομή δυνάμει της παρούσας συμφωνίας δεν θίγει τα δικαιώματα και τις υποχρεώσεις που απορρέουν για κάθε συμβαλλόμενο μέρος από διεθνείς συμφωνίες ή από τις νομοθετικές και κανονιστικές διατάξεις κάθε συμβαλλόμενου μέρους όσον αφορά την αμοιβαία συνδρομή σε ποινικές υποθέσεις. Δεν ισχύει για πληροφορίες που συγκεντρώνονται στο πλαίσιο εξουσίας που ασκείται κατ’ αίτηση δικαστικής αρχής.

               3. Η συνδρομή στον τομέα της ανάκτησης δασμών, φόρων ή προστίμων δεν καλύπτεται από την παρούσα συμφωνία.

               Άρθρο 8

               Συνδρομή κατ’ αίτηση

               1. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση παρέχει στην αιτούσα αρχή όλες τις πληροφορίες που θα της επιτρέψουν να διασφαλίσει την ορθή εφαρμογή της τελωνειακής νομοθεσίας, καθώς και τις πληροφορίες τις σχετικές με διαπιστωθείσες ή σχεδιαζόμενες ενέργειες που αποτελούν ή θα μπορούσαν να αποτελέσουν πράξεις διενεργούμενες κατά παράβαση της τελωνειακής νομοθεσίας.

               2. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση την ενημερώνει σχετικά με τα εξής:

               α)
                     σχετικά με το εάν εμπορεύματα που εξήχθησαν από το έδαφος ενός από τα συμβαλλόμενα μέρη εισήχθησαν δεόντως στο έδαφος του άλλου συμβαλλομένου μέρους, προσδιορίζοντας, όταν κρίνεται σκόπιμο, το εφαρμοσθέν τελωνειακό καθεστώς· και

               β)
                     σχετικά με το εάν εμπορεύματα που εισήχθησαν στο έδαφος ενός από τα συμβαλλόμενα μέρη εξήχθησαν δεόντως από το έδαφος του άλλου μέρους, προσδιορίζοντας, όταν κρίνεται σκόπιμο, το εφαρμοσθέν τελωνειακό καθεστώς.

               3. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει, σύμφωνα με τις ισχύουσες νομοθετικές ή κανονιστικές της διατάξεις, όλα τα αναγκαία μέτρα προκειμένου να διασφαλίσει ειδική επιτήρηση όσον αφορά:

               α)
                     τα πρόσωπα για τα οποία υπάρχουν εύλογες υπόνοιες ότι συμμετέχουν ή συμμετείχαν σε πράξεις διενεργούμενες κατά παράβαση της τελωνειακής νομοθεσίας·

               β)
                     τους χώρους όπου έχουν συγκεντρωθεί ή ενδέχεται να συγκεντρωθούν αποθέματα εμπορευμάτων υπό συνθήκες που δικαιολογούν βάσιμα την υπόνοια ότι τα εμπορεύματα αυτά προορίζονται να χρησιμοποιηθούν στο πλαίσιο πράξεων που διενεργούνται κατά παράβαση της τελωνειακής νομοθεσίας·

               γ)
                     τα εμπορεύματα που μεταφέρονται ή ενδέχεται να μεταφερθούν κατά τρόπο που δημιουργεί εύλογες υπόνοιες ότι πρόκειται να χρησιμοποιηθούν στο πλαίσιο πράξεων που διενεργούνται κατά παράβαση της τελωνειακής νομοθεσίας· και

               δ)
                     τα μέσα μεταφοράς που χρησιμοποιούνται ή ενδέχεται να χρησιμοποιηθούν κατά τρόπο που δημιουργεί εύλογες υπόνοιες ότι πρόκειται να χρησιμοποιηθούν στο πλαίσιο πράξεων που διενεργούνται κατά παράβαση της τελωνειακής νομοθεσίας.

               Άρθρο 9

               Αυτεπάγγελτη συνδρομή

               Τα συμβαλλόμενα μέρη παρέχουν εκατέρωθεν, με δική τους πρωτοβουλία και σύμφωνα με τις νομοθετικές ή κανονιστικές διατάξεις κάθε συμβαλλόμενου μέρους, αμοιβαία συνδρομή, εφόσον θεωρούν ότι αυτή είναι αναγκαία για την ορθή εφαρμογή της τελωνειακής νομοθεσίας, παρέχοντας ιδίως τις πληροφορίες που συγκεντρώνουν σχετικά με:

               α)
                     πράξεις που διενεργούνται ή ενδέχεται να διενεργηθούν κατά παράβαση της τελωνειακής νομοθεσίας και οι οποίες είναι δυνατόν να ενδιαφέρουν το άλλο συμβαλλόμενο μέρος·

               β)
                     νέα μέσα ή μεθόδους που χρησιμοποιούνται στο πλαίσιο πράξεων που διενεργούνται κατά παράβαση της τελωνειακής νομοθεσίας·

               γ)
                     εμπορεύματα, που είναι γνωστό ότι αποτελούν αντικείμενο πράξεων που διενεργούνται κατά παράβαση της τελωνειακής νομοθεσίας.

               δ)
                     πρόσωπα για τα οποία υπάρχουν εύλογες υπόνοιες ότι αναμιγνύονται ή έχουν αναμιχθεί σε πράξεις που διενεργούνται κατά παράβαση της τελωνειακής νομοθεσίας· και

               ε)
                     μέσα μεταφοράς για τα οποία υπάρχουν εύλογες υπόνοιες ότι έχουν χρησιμοποιηθεί, χρησιμοποιούνται ή είναι δυνατόν να χρησιμοποιηθούν για πράξεις που διενεργούνται κατά παράβαση της τελωνειακής νομοθεσίας.

               Άρθρο 10

               Επίδοση, γνωστοποίηση

               1. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει, σύμφωνα με τις ισχύουσες νομοθετικές και κανονιστικές διατάξεις της, όλα τα αναγκαία μέτρα προκειμένου:

               α)
                     να επιδίδονται όλα τα έγγραφα· ή

               β)
                     να κοινοποιούνται όλες οι αποφάσεις, που προέρχονται από την αιτούσα αρχή και εμπίπτουν στο πεδίο εφαρμογής της παρούσας συμφωνίας, σε παραλήπτη που διαμένει ή είναι εγκατεστημένος στην περιοχή δικαιοδοσίας της αρχής στην οποία υποβάλλεται η αίτηση.

               2. Οι αιτήσεις επίδοσης εγγράφων ή γνωστοποίησης αποφάσεων συντάσσονται γραπτώς σε επίσημη γλώσσα της αρχής στην οποία υποβάλλεται η αίτηση ή σε γλώσσα αποδεκτή από αυτήν.

               Άρθρο 11

               Τύπος και ουσία των αιτήσεων συνδρομής

               1. Οι αιτήσεις βάσει της παρούσας συμφωνίας υποβάλλονται γραπτώς. Συνοδεύονται από τα έγγραφα που απαιτούνται για τη διεκπεραίωση της αίτησης. Προφορικές αιτήσεις είναι δυνατόν να γίνονται αποδεκτές, εφόσον το απαιτεί ο επείγων χαρακτήρας της περίπτωσης, αλλά πρέπει να επιβεβαιώνονται πάραυτα γραπτώς.

               2. Οι αιτήσεις που υποβάλλονται σύμφωνα με την παράγραφο 1 περιλαμβάνουν τα ακόλουθα στοιχεία:

               α)
                     την αιτούσα αρχή·

               β)
                     το αιτούμενο μέτρο·

               γ)
                     το αντικείμενο και τον λόγο της αίτησης·

               δ)
                     τις σχετικές νομοθετικές και κανονιστικές διατάξεις·

               ε)
                     στοιχεία όσο το δυνατόν ακριβή και εμπεριστατωμένα, σχετικά με τα εμπορεύματα ή τα πρόσωπα που αποτελούν αντικείμενο ερευνών· και

               στ)
                     περίληψη των σχετικών πραγματικών περιστατικών των ερευνών που έχουν ήδη διεξαχθεί.

               3. Οι αιτήσεις συντάσσονται σε μία από τις επίσημες γλώσσες της τελωνειακής αρχής στην οποία υποβάλλονται ή σε γλώσσα αποδεκτή από την αρχή αυτή. Η απαίτηση αυτή δεν ισχύει για τυχόν έγγραφα τα οποία συνοδεύουν την αίτηση που αναφέρεται στην παράγραφο 1.

               4. Αν μια αίτηση δεν πληροί τις προαναφερόμενες τυπικές προϋποθέσεις, είναι δυνατόν να ζητείται η διόρθωση ή συμπλήρωσή της. Στο ενδιάμεσο διάστημα, είναι δυνατόν να ληφθούν προληπτικά μέτρα.

               Άρθρο 12

               Εκτέλεση των αιτήσεων

               1. Για να ικανοποιήσει αίτηση συνδρομής, η αρχή στην οποία υποβάλλεται η αίτηση ενεργεί πάραυτα, εντός των ορίων των αρμοδιοτήτων και των διαθέσιμων πόρων της, όπως θα ενεργούσε και για ίδιο λογαριασμό ή κατόπιν αιτήσεως άλλων αρχών του ιδίου συμβαλλομένου μέρους, διαβιβάζοντας τα στοιχεία που ήδη διαθέτει, διεξάγοντας τις κατάλληλες έρευνες ή μεριμνώντας για τη διεξαγωγή τους. Η παρούσα παράγραφος εφαρμόζεται και σε οιαδήποτε άλλη αρχή, στην οποία διαβιβάζεται η αίτηση εκ μέρους της αρχής στην οποία υποβάλλεται η αίτηση, εφόσον η τελευταία αδυνατεί να ενεργήσει αφ’ εαυτής.

               2. Οι αιτήσεις συνδρομής διεκπεραιώνονται σύμφωνα με τις νομοθετικές και κανονιστικές διατάξεις του συμβαλλόμενου μέρους στο οποίο υποβάλλεται η αίτηση.

               3. Δεόντως εξουσιοδοτημένοι υπάλληλοι συμβαλλόμενου μέρους είναι δυνατόν, με τη σύμφωνη γνώμη του άλλου συμβαλλόμενου μέρους και υπό τις προϋποθέσεις που καθορίζει το τελευταίο, να λαμβάνουν από τα γραφεία της αρχής στην οποία υποβάλλεται η αίτηση ή από άλλη ενδιαφερόμενη αρχή σύμφωνα με την παράγραφο 1, στοιχεία σχετικά με πράξεις που παραβιάζουν ή είναι δυνατόν να παραβιάσουν την τελωνειακή νομοθεσία, τα οποία η αιτούσα τελωνειακή αρχή χρειάζεται για τους σκοπούς της παρούσας συμφωνίας.

               4. Δεόντως εξουσιοδοτημένοι υπάλληλοι συμβαλλόμενου μέρους είναι δυνατόν, με τη σύμφωνη γνώμη του άλλου συμβαλλόμενου μέρους και υπό τις προϋποθέσεις που καθορίζει το τελευταίο, να παρίστανται στις έρευνες που διεξάγονται στην επικράτεια του τελευταίου.

               Άρθρο 13

               Μορφή υπό την οποία πρέπει να κοινοποιούνται τα στοιχεία

               1. Η αρχή στην οποία υποβάλλεται η αίτηση κοινοποιεί γραπτώς στην αιτούσα αρχή τα αποτελέσματα των ερευνών που διεξάγονται δυνάμει αιτήσεως που υποβάλλεται βάσει της παρούσας συμφωνίας, διαβιβάζοντας ταυτόχρονα όλα τα σχετικά έγγραφα, επικυρωμένα αντίγραφα ή άλλα στοιχεία.

               2. Τα στοιχεία που κοινοποιούνται σύμφωνα με την παράγραφο 1 είναι δυνατό να διαβιβάζονται ηλεκτρονικώς.

               3. Πρωτότυπα αρχεία και έγγραφα διαβιβάζονται μόνο κατόπιν αιτήσεως, εφόσον τα επικυρωμένα αντίγραφα αποδειχθούν ανεπαρκή. Τα πρωτότυπα αυτά επιστρέφονται στην αρχή στην οποία υποβάλλεται η αίτηση το συντομότερο δυνατόν.

               Άρθρο 14

               Εξαιρέσεις από την υποχρέωση παροχής συνδρομής

               1. Τα συμβαλλόμενα μέρη έχουν τη δυνατότητα να αρνηθούν την παροχή οποιασδήποτε μορφής συνδρομής δυνάμει της παρούσας συμφωνίας ή να επιβάλουν ορισμένες προϋποθέσεις ή απαιτήσεις για την παροχή συνδρομής, στις περιπτώσεις κατά τις οποίες θεωρούν ότι η συνδρομή στο πλαίσιο της παρούσας συμφωνίας:

               α)
                     ενδέχεται να προσβάλει την κυριαρχία της Νέας Ζηλανδίας ή του κράτους μέλους της Ένωσης από το οποίο ζητήθηκε συνδρομή δυνάμει της παρούσας συμφωνίας·

               β)
                     ενδέχεται να θίξει τη δημόσια τάξη, την ασφάλεια ή άλλα ζωτικά συμφέροντα·

               γ)
                     παραβιάζει το εμπορικό απόρρητο ή βλάπτει νόμιμα εμπορικά συμφέροντα· ή

               δ)
                     δεν συμβιβάζεται με τις εφαρμοστέες νομοθετικές και κανονιστικές διατάξεις όσον αφορά, μεταξύ άλλων, αλλά όχι αποκλειστικά, στον τομέα της προστασίας της ιδιωτικής ζωής ή των χρηματοπιστωτικών υποθέσεων και των λογαριασμών μεμονωμένων ατόμων.

               2. Η παροχή της συνδρομής είναι δυνατό να αναβληθεί από την αρχή στην οποία υποβάλλεται η αίτηση, με την αιτιολογία ότι αυτή έχει σχέση με διεξαγόμενη έρευνα, δίωξη ή διαδικασία. Στην περίπτωση αυτή, η αρχή στην οποία υποβάλλεται η αίτηση διενεργεί διαβουλεύσεις με την αιτούσα αρχή για να εξεταστεί, αν είναι δυνατό να παρασχεθεί συνδρομή υπό τους γενικούς και ειδικούς όρους που αυτή κρίνει αναγκαίους.

               3. Σε περίπτωση που η αιτούσα αρχή ζητήσει συνδρομή, την οποία η ίδια δεν θα μπορούσε να παράσχει εάν της ζητηθεί, εφιστά στην αίτησή της την προσοχή επί του γεγονότος αυτού. Στην περίπτωση αυτή εναπόκειται στην αρχή στην οποία υποβάλλεται η αίτηση να αποφασίσει για τον τρόπο με τον οποίο θα ανταποκριθεί στη συγκεκριμένη αίτηση.

               4. Στις περιπτώσεις που προβλέπονται στις παραγράφους 1 και 2, η απόφαση της αρχής στην οποία υποβάλλεται η αίτηση και η αιτιολόγησή της πρέπει να ανακοινώνονται αμελλητί στην αιτούσα αρχή.

               Άρθρο 15

               Εμπειρογνώμονες και μάρτυρες

               Υπάλληλος της αρχής στην οποία υποβάλλεται η αίτηση δύναται να εξουσιοδοτείται ώστε να παρίσταται, στο πλαίσιο της χορηγούμενης εξουσιοδότησης, υπό την ιδιότητα εμπειρογνώμονα ή μάρτυρα ενώπιον αρχής άλλου συμβαλλόμενου μέρους για υποθέσεις που καλύπτονται από την παρούσα συμφωνία, και να προσκομίζει αντικείμενα, έγγραφα ή εμπιστευτικά ή επικυρωμένα αντίγραφά τους, τα οποία είναι ενδεχομένως αναγκαία για τον σκοπό αυτό. Η αίτηση παραστάσεως πρέπει να αναφέρει επακριβώς ενώπιον ποιας αρχής θα παραστεί ο υπάλληλος, καθώς και για ποιο ζήτημα και με ποια ιδιότητα ή αρμοδιότητα θα εξεταστεί.

               Άρθρο 16

               Δαπάνες της συνδρομής

               1. Τα συμβαλλόμενα μέρη παραιτούνται αμοιβαίως από κάθε διεκδίκηση επιστροφής δαπανών τις οποίες επισύρει η εφαρμογή της παρούσας συμφωνίας, εκτός, όπου κρίνεται σκόπιμο, από τις δαπάνες για εμπειρογνώμονες και μάρτυρες σύμφωνα με το άρθρο 15 και για διερμηνείς και μεταφραστές, οι οποίοι δεν είναι δημόσιοι υπάλληλοι.

               ΤΙΤΛΟΣ IV

               ΑΝΤΑΛΛΑΓΗ ΠΛΗΡΟΦΟΡΙΩΝ

               Άρθρο 17

               Εμπιστευτικότητα και προστασία των πληροφοριών

               1. Κάθε πληροφορία που κοινοποιείται, υπό οιαδήποτε μορφή δυνάμει της παρούσας συμφωνίας, αντιμετωπίζεται είτε ως εμπιστευτική είτε ως προσιτή σε περιορισμένο κύκλο προσώπων, ανάλογα με τους ισχύοντες σε κάθε συμβαλλόμενο μέρος κανόνες.

               2. Ένα συμβαλλόμενο μέρος δεν χρησιμοποιεί ούτε κοινολογεί πληροφορίες που λαμβάνει στο πλαίσιο της παρούσας συμφωνίας παρά μόνο για τους σκοπούς της παρούσας συμφωνίας ή με την προηγούμενη γραπτή συγκατάθεση του συμβαλλομένου μέρους που τις παρέσχε και με την επιφύλαξη τυχόν προειδοποιήσεων και περιορισμών που ενδέχεται να απαιτήσει το συμβαλλόμενο μέρος που τις παρέσχε. Ωστόσο, εάν ένα από τα συμβαλλόμενα μέρη υποχρεούται, σύμφωνα με τις νομοθετικές και κανονιστικές διατάξεις του εν λόγω συμβαλλόμενου μέρους, να κοινολογήσει πληροφορίες που λαμβάνει δυνάμει της παρούσας συμφωνίας, κοινοποιεί την εν λόγω κοινολόγηση στο συμβαλλόμενο μέρος που τις παρέσχε, στο μέτρο του δυνατού πριν από την εν λόγω κοινολόγηση.

               3. Με την επιφύλαξη τυχόν απαιτήσεων που εφαρμόζονται σε συμβαλλόμενο μέρος σύμφωνα με τις νομοθετικές και κανονιστικές διατάξεις του εν λόγω συμβαλλόμενου μέρους, ή ρητών προϋποθέσεων, περιορισμών, επιφυλάξεων ή οδηγιών χειρισμού που απαιτούν μεγαλύτερη προστασία, εξασφαλίζεται το ίδιο ή υψηλότερο επίπεδο ασφάλειας και προστασίας της ιδιωτικής ζωής για όλες τις πληροφορίες που παρέχονται στο πλαίσιο της παρούσας συμφωνίας, όπως αυτό προκύπτει από τη διαβάθμιση ασφαλείας ή οποιεσδήποτε άλλες επιφυλάξεις χειρισμού που σχετίζονται με τις πληροφορίες της αρχής στην οποία υποβάλλεται η αίτηση.

               4. Τα δεδομένα προσωπικού χαρακτήρα ανταλλάσσονται μόνον εφόσον το συμβαλλόμενο μέρος που λαμβάνει ενδεχομένως τα δεδομένα αυτά δεσμεύεται να τα προστατεύσει κατά τρόπο που θεωρείται αποδεκτός από το συμβαλλόμενο μέρος που ενδέχεται να τα διαβιβάζει.

               5. Κάθε συμβαλλόμενο μέρος περιορίζει την πρόσβαση στις πληροφορίες που λαμβάνει στο πλαίσιο της παρούσας συμφωνίας στα πρόσωπα που χρειάζεται να γνωρίζουν το περιεχόμενό τους.

               6. Κάθε συμβαλλόμενο μέρος περιορίζει, διατηρεί και διαβιβάζει τις πληροφορίες που λαμβάνει στο πλαίσιο της παρούσας συμφωνίας, με τη χρήση αναγνωρισμένων μηχανισμών ασφαλείας, όπως κωδικοί πρόσβασης, κρυπτογράφηση ή άλλες εύλογες ρήτρες ασφαλείας που συνάδουν με τη διαβάθμιση ασφαλείας για τις συγκεκριμένες πληροφορίες.

               7. Κάθε συμβαλλόμενο μέρος κοινοποιεί στο άλλο μέρος κάθε τυχαία ή μη εξουσιοδοτημένη πρόσβαση, χρήση, κοινολόγηση, τροποποίηση ή εξάλειψη πληροφοριών που λαμβάνει στο πλαίσιο της παρούσας συμφωνίας και παρέχει πλήρη στοιχεία για την τυχαία ή μη εξουσιοδοτημένη πρόσβαση, χρήση, κοινολόγηση, τροποποίηση ή εξάλειψη πληροφοριών.

               8. Όταν οι πληροφορίες που λαμβάνονται στο πλαίσιο της παρούσας συμφωνίας έχουν κοινολογηθεί ή τροποποιηθεί τυχαία, κάθε συμβαλλόμενο μέρος λαμβάνει κάθε ευλόγως δυνατό μέτρο για να ανακτήσει ή, σε περίπτωση που δεν είναι δυνατή η ανάκτηση, να εξασφαλίσει την καταστροφή των πληροφοριών που έχουν κοινολογηθεί ή τροποποιηθεί.

               9. Κάθε συμβαλλόμενο μέρος μπορεί να ζητήσει την εφαρμογή πρόσθετων προστασιών σε εξαιρετικά ευαίσθητες πληροφορίες.

               10. Οι πληροφορίες δεν επιτρέπεται να υποβάλλονται σε επεξεργασία και να διατηρούνται επί μεγαλύτερο χρονικό διάστημα από εκείνο που απαιτείται για την εφαρμογή της παρούσας συμφωνίας και σύμφωνα με τις απαιτήσεις κάθε συμβαλλόμενου μέρους όσον αφορά την προστασία της ιδιωτικής ζωής και τη διατήρηση των δημόσιων αρχείων. Κάθε συμβαλλόμενο μέρος εξασφαλίζει τη συστηματοποιημένη εξάλειψη των πληροφοριών που έχει λάβει στο πλαίσιο της παρούσας συμφωνίας, όπως προβλέπεται από τις νομοθετικές και κανονιστικές διατάξεις του εν λόγω συμβαλλόμενου μέρους.

               11. Η παρούσα συμφωνία ουδόλως αποκλείει τη χρησιμοποίηση ως αποδεικτικών στοιχείων πληροφοριών ή εγγράφων που ελήφθησαν δυνάμει της παρούσας συμφωνίας, στο πλαίσιο δικαστικών ή διοικητικών διαδικασιών σχετικά με πράξεις που διενεργήθηκαν κατά παράβαση της τελωνειακής νομοθεσίας. Συνεπώς, τα συμβαλλόμενα μέρη έχουν τη δυνατότητα, στα αρχεία αποδεικτικών στοιχείων που τηρούν, στις εκθέσεις και τις μαρτυρίες, καθώς και σε διαδικασίες και καταγγελίες που παραπέμπονται στα δικαστήρια, να χρησιμοποιούν ως αποδεικτικά στοιχεία πληροφορίες που έχουν λάβει και έγγραφα που συμβουλεύθηκαν, σύμφωνα με τις διατάξεις της παρούσας συμφωνίας. Το συμβαλλόμενο μέρος, το οποίο χορήγησε τις εν λόγω πληροφορίες ή επέτρεψε την πρόσβαση στα εν λόγω έγγραφα, ενημερώνεται για τη χρήση αυτή.

               ΤΙΤΛΟΣ V

               ΤΕΛΙΚΕΣ ΔΙΑΤΑΞΕΙΣ

               Άρθρο 18

               Επικεφαλίδες

               Οι επικεφαλίδες των τίτλων και των άρθρων της παρούσας συμφωνίας προστίθενται αποκλειστικά για τη διευκόλυνση της αναφοράς και δεν επηρεάζουν την ερμηνεία της παρούσας συμφωνίας.

               Άρθρο 19

               Διαβουλεύσεις

               Όλα τα ζητήματα ή οι διαφορές που σχετίζονται με την ερμηνεία ή την εφαρμογή της παρούσας συμφωνίας διευθετούνται με διαβουλεύσεις από τα συμβαλλόμενα μέρη, που οδηγούν, ενδεχομένως, σε απόφαση της Μεικτής επιτροπής τελωνειακής συνεργασίας.

               Άρθρο 20

               Μεικτή επιτροπή τελωνειακής συνεργασίας

               1. Συγκροτείται Μεικτή επιτροπή τελωνειακής συνεργασίας (εφεξής «ΜΕΤΣ»), αποτελούμενη από εκπροσώπους των τελωνειακών και άλλων αρμόδιων αρχών των συμβαλλόμενων μερών. Η επιτροπή αυτή συνέρχεται σε τόπο, σε ημερομηνία και με ημερήσια διάταξη που καθορίζονται με κοινή συναίνεση.

               2. Η ΜΕΤΣ μεριμνά για την ορθή λειτουργία και εφαρμογή της παρούσας συμφωνίας και εξετάζει κάθε ζήτημα και διαφορά που προκύπτει κατά την εφαρμογή της. Προς τον σκοπό αυτόν, η ΜΕΤΣ, μεταξύ άλλων:

               α)
                     λαμβάνει μέτρα αναγκαία για την τελωνειακή συνεργασία και συνδρομή σύμφωνα με τους στόχους της παρούσας συμφωνίας, ιδίως με:

               –την αναγνώριση τυχόν ρυθμιστικών ή νομοθετικών τροποποιήσεων που απαιτούνται για την εφαρμογή της παρούσας συμφωνίας·

               –την αναγνώριση και την καθιέρωση μέτρων για την ενίσχυση των μηχανισμών ανταλλαγής πληροφοριών·

               –τον προσδιορισμό και τον καθορισμό των βέλτιστων πρακτικών, συμπεριλαμβανομένων των βέλτιστων πρακτικών για την εναρμόνιση των απαιτήσεων εκ των προτέρων κοινοποίησης ηλεκτρονικών πληροφοριών για τα φορτία με τα διεθνή πρότυπα για εισερχόμενες, εξερχόμενες αποστολές και αποστολές σε διαμετακόμιση·

               –τον προσδιορισμό και την καθιέρωση προτύπων ανάλυσης των κινδύνων για τις πληροφορίες που απαιτούνται για τον προσδιορισμό αποστολών υψηλού κινδύνου που εισάγονται, μεταφορτώνονται ή βρίσκονται υπό καθεστώς διαμετακόμισης στη Νέα Ζηλανδία και την Ένωση·

               –τον προσδιορισμό και την καθιέρωση μέτρων για την εναρμόνιση των προτύπων αξιολόγησης των κινδύνων·

               –τον προσδιορισμό ελάχιστων προτύπων ελέγχου και μεθόδων με τις οποίες μπορούν να τηρηθούν τα εν λόγω πρότυπα·

               –τη βελτίωση και την καθιέρωση προτύπων για τα προγράμματα εμπορικής εταιρικής σχέσης, με στόχο την αύξηση της ασφάλειας της αλυσίδας εφοδιασμού και τη διευκόλυνση της ροής του θεμιτού εμπορίου· και

               –τον προσδιορισμό και την εφαρμογή συγκεκριμένων μέτρων για την καθιέρωση της αμοιβαίας αναγνώρισης των τεχνικών διαχείρισης κινδύνου, των προτύπων κινδύνου, των ελέγχων ασφάλειας και των προγραμμάτων εμπορικής εταιρικής σχέσης, συμπεριλαμβανομένων των ισοδυνάμων μέτρων διευκόλυνσης του εμπορίου·

               β)
                     ενεργεί ως το αρμόδιο όργανο για την αντιμετώπιση οποιωνδήποτε ζητημάτων ανακύψουν σε σχέση με την εφαρμογή του τίτλου ΙΙΙ της παρούσας συμφωνίας·

               γ)
                     εξουσιοδοτείται να εκδίδει αποφάσεις για την εφαρμογή της παρούσας συμφωνίας, μεταξύ άλλων σχετικά με τη διαβίβαση δεδομένων και τα πλεονεκτήματα που καθορίζονται με κοινή συμφωνία της αμοιβαίας αναγνώρισης των τεχνικών διαχείρισης κινδύνου, των προτύπων κινδύνου, των ελέγχων ασφάλειας και των προγραμμάτων εμπορικής εταιρικής σχέσης, καθώς και άλλων μέτρων διευκόλυνσης του εμπορίου·

               δ)
                     ανταλλάσσει απόψεις επί κάθε θέματος κοινού ενδιαφέροντος σχετικά με την τελωνειακή συνεργασία, συμπεριλαμβανομένων των μελλοντικών μέτρων και των πόρων που προορίζονται γι’ αυτά· και

               ε)
                     θεσπίζει τον εσωτερικό κανονισμό της.

               3. Η ΜΕΤΣ δημιουργεί τους κατάλληλους μηχανισμούς εργασίας, συμπεριλαμβανομένων ομάδων εργασίας, για τη στήριξη των εργασιών της που αποσκοπούν στην εφαρμογή της παρούσας συμφωνίας.

               Άρθρο 21

               Έναρξη ισχύος και διάρκεια

               1. Η παρούσα συμφωνία αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη κοινοποίησαν εκατέρωθεν την ολοκλήρωση των αναγκαίων για το σκοπό αυτό διαδικασιών μέσω διπλωματικών διακοινώσεων που ανταλλάσσουν μεταξύ τους.

               2. Η παρούσα συμφωνία δύναται να τροποποιηθεί με κοινή συναίνεση των συμβαλλόμενων μερών μέσω διπλωματικών διακοινώσεων που ανταλλάσσουν μεταξύ τους. Οι τροποποιήσεις αρχίζουν να ισχύουν υπό τους ίδιους όρους με τους αναφερόμενους στην παράγραφο 1, εκτός αν τα συμβαλλόμενα μέρη συμφωνήσουν άλλως.

               3. Κάθε συμβαλλόμενο μέρος μπορεί να λύσει την παρούσα συμφωνία με γραπτή προειδοποίηση προς το άλλο συμβαλλόμενο μέρος. Η λύση παράγει αποτελέσματα τρεις μήνες μετά την ημερομηνία κοινοποίησης στο άλλο συμβαλλόμενο μέρος. Οι αιτήσεις συνδρομής που έχουν ληφθεί πριν από τη λύση της συμφωνίας ολοκληρώνονται σύμφωνα με τις διατάξεις της παρούσας συμφωνίας.

               Άρθρο 22

               Αυθεντικά κείμενα

               Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά. Σε περίπτωση απόκλισης μεταξύ των κειμένων της παρούσας συμφωνίας, τα μέρη παραπέμπουν το θέμα στη ΜΕΤΣ.